stanford-oval/wikipedia huggingface dataset:
שפתון על צווארונך

| --- | --- |

עטיפת קלטת הסדרה
 סוגה:  קומדיה רומנטית  מוזיקלית
 יוצרים:  דניס פוטר
 שחקנים:  ג'יילס תומאס   יואן מקגרגור   לואיז ג'רמיין  
 ארץ מקור:  בריטניה בריטניה
 שפות:  אנגלית 
 מספר עונות:  1
 מספר פרקים:  6
 הפקה
 חברת הפקה:  Whistling Gypsy Production 
 אורך פרק:  60 דקות
 שידור
 רשת שידור:  ערוץ 4
 רשת שידור בישראל:  ערוץ 2
 תקופת שידור מקורית:  21 בפברואר 1993 – 20 במרץ 1993
 קישורים חיצוניים
 דף התוכנית ב-IMDb
 
שפתון על צווארונך (באנגלית: Lipstick On Your Collar) היא  מיני-סדרת טלוויזיה, קומדיה רומנטית מוזיקלית בריטית. 
הסדרה נכתבה על ידי המחזאי והתסריטאי דניס פוטר, כשלישית בטרילוגיה מוזיקלית הכוללת גם את הסדרות: "פרוטות מהשמיים" ו"הבלש המזמר".
הסדרה עוסקת בעלילותיהם הרומנטיות של שני צעירים בריטיים המשרתים כחיילים-פקידים במשרד המלחמה הבריטי. זאת, על רקע תחילתה של מהפכה בסגנון-החיים ובמוזיקה בשנות החמישים. ברקע מוצגת ההשפעה של הרוק אנד רול האמריקאי ופער הדורות בין הדור הישן לדור הצעיר בבריטניה.
כללי

הסדרה היא הרחבה של מחזה קודם של פוטר "הנח את נשקך" (Lay down your arms) (1970). 
היא קרויה על שם להיט הענק של קוני פרנסיס, המייצג את להיטי הריקודים הגדולים של שנות החמישים והשישים.
הסדרה, בבימויו של רני ריי, שודרה במקור בטלוויזיה הבריטית בערוץ 4 בשנת 1993. בה היה תפקידו הגדול הראשון של השחקן יואן מקגרגור.
עלילה

העלילה מתרחשת בשנת 1956 במשרד המלחמה הבריטי (וייטהול) במהלך "משבר סואץ". המשבר פרץ בין בריטניה למצריים לאחר הכרזתו של הנשיא המצרי נאצר על הלאמת התעלה. האירועים ערב מבצע מוסקטר שנערך על ידי הצבאות הבריטיים והצרפתיים במקביל למבצע קדש, משמשים ברקע העלילה.
שני החיילים הצעירים, טוראי פרנסיס פרנסיס (ג'יילס תומאס) ומייק הופר (יואן מקגרגור), משרתים כמתרגמי מסמכים מרוסית במחלקת מודיעין במשרד המלחמה הבריטי בלונדון. הם עובדים במשרד אזרחי, בחדר גדול אחד עם אנשי מודיעין מבוגרים וחמורי סבר.
פרנסיס פרנסיס, וולשי במקורו, הוא חייל חדש במשרד.
פראנסיס הוא איש-ספר המעריץ את פושקין וצ'כוב ומתעתד ללמוד באוניברסיטת אוקספורד, והוא בן דמותו של דניס פוטר הצעיר. 
הטירון התמים, המגושם וכבד-הלשון נופל קורבן להתעללות של מפקדיו. 
הוא גר אצל דודתו ודודו השמרנים, ומתאהב נואשות בשכנתו היפהפייה והשיטחית, סילביה ברי (לואיז ז'רמן). 
אולם, זו נשואה למפקדו הישיר והאלים רב"ט פיט ברי.
מייק הופר מצוי על סף סיום השירות הלאומי שלו, והוא מאוס ומשועמם מעבודתו. הוא אוהב מוזיקת רוק-אנ-רול וחולם להיות מתופף מקצועי. הוא בעל חיוך ממזרי המבלה בחלומות בהקיץ ובפנטזיות, הכוללות עירוב המציאות בלהיטי מוזיקה וריקודים. 
מייק, מתאהב בליסה, אחייניתו של קולונל טאקר, המשקיף האמריקאי במשרד. 
אולם בניגוד למייק החובב בילויים, ליסה היא "תולעת ספרים" החובבת ספרות ותיאטרון, ובמיוחד ספרות רוסית.
בעלה של סילביה, פיט, נהרג בתאונת מכונית על ידי נגן עוגב מזדקן, החושק גם הוא בסילביה היפה. 
סלביה נותרת לבד ובמצוקה. הגיבורים המרכזיים נפגשים בלוויה של פיט.
לאחר מפגשים ראשוניים חסרי התאמה בן הזוגות, מזווגים הזוגות התואמים: פרנסיס וליסה הרומנטיקנים-אינטלקטואלים, ומייק וסילביה תאבי החיים.
המוזיקה

"שפתון" הוא חלק מטרילוגיה בה סוקר פוטר את החיים בבריטניה, דרך נקודות מבט אישית: "מטבעות מן השמיים" עסק בשנות ה-30, "הבלש המזמר" בשנות ה-40 ו"שפתון" בשנות ה-50. 
כמו גם, הסדרות המאוחרות: "קריוקי" ו"לזארוס הקר", שהופקו לפי תסריטיו לאחר מותו. 
"שפתון" היא הסדרה העליזה והקלילה מבין סדרות אלו.
בכל אחת מסדרות אלו מציג פוטר את המוזיקה כמפלט ממציאות אפרורית, עגמומית ומסויטת. 
המוזיקה בסדרה מופיעה בקטעי הדמיון באמצעות דיבוב שפתיים של השירים הפופולריים של התקופה על ידי הגיבורים. בטכניקה זו נעשה שימוש נרחב ביצירותיו של פוטר. 
בין השירים מופיעים להיטיהם של הפלאטרס, אלביס פרסלי, באדי הולי, ג'רי לי לואיס, פאטס דומינו ועוד.
בסצנת המפגש בין מייק הופר לסילביה ברי, מבצע ורוקד הזוג בדמיונם את להיטם של הצמד הזמרים האמריקאי מיקי וסילביה "האהבה היא מוזרה". 
רמז לסיבת הבחירה של שמות הדמויות.
נעימת סיום כל פרק והכותרות הייתה "The Man With the Golden Arm"‏ (1956) של בילי מאי 
יש לציין כי חלקם של השירים יצא מספר שנים אחרי המאורעות המתוארים.
הסגנון

כיאה לסדרות בריטיות, מופיע בה ייצוג נאמן של אופי התקופה, הכלים והתלבושות. 
בתחילת כל פרק מוצג קטע מקורי של "יומן קולנוע" המביא את החדשות וקטעי סגנון-חיים מהתקופה, כמו למשל את חתונתה של השחקנית גרייס קלי. 
היומן מוצג בבית הקולנוע בו עובדת סילביה כסדרנית.
מסגרת העלילה, בה משולבים השרות והסגנון הצבאי בשרות במסגרת אזרחית, נלקחה מחוויותיו של פוטר עצמו בעת שירותו בשנות החמישים. בסדרה מוצגת הלהיטות של הפקידות הבכירה ליציאה למלחמה על "כבוד בריטניה" ללא עילה מספקת. 
הסדרה מסתיימת ערב היציאה למלחמה ובשיר "הנח את הנשקך" (1956) של אני שאלטון, כמסר רומנטי ואנטי-מלחמתי כאחד.
הסדרה הייתה מועמדת בשנת 1994 לשני פרסי באפט"א, בקטגוריות "איפור הטוב ביותר" ו"המוזיקה הטובה ביותר".
הסדרה שודרה בישראל במסגרת ערוץ 2 בשנות התשעים.
צוות השחקנים

ג'יילס תומאס - טוראי פרנסיס פרנסיס
יואן מקגרגור - טוראי מיק הופר
לואיז ג'רמיין - סילביה ברי
רוי הוד - הרולד אטרבאו
דאגלס הנשל - קורפורל פיט ברי
פיטר ג'פרי - קולונל ברנווד
קלייב פרנסיס - מייג'ור הדג'ס
ניקולס ג'ונס - מייג'ור קרטר
ניקולס פארל - מייג'ור צ'רץ'
מגי סטיד - דודה ויקי
ברנרד היל - דוד פרד
דברה בומונט - נינה
פרדריק טרבס - בריגדיר סנדרס
שפות סלאביות דרומיות

תפוצה של שפות סלאביות דרומיות. מקדונית ובולגרית בגווני סגול, סרבו-קרואטית בגווני תכלת וצהוב וסלובנית בגווני אדום
מדינות שבהן מדוברות שפות סלאביות מערביות
  מדינות שבהן מדוברות שפות סלאביות מזרחיות (כ־190 מיליון דוברים)
  מדינות שבהן מדוברות שפות סלאביות דרומיות (כ־30 מיליון דוברים)
השפות הסלאביות הדרומיות הן השפות הסלאביות המדוברות במדינות חבל הבלקן – בולגריה ומדינות יוגוסלביה לשעבר – סלובניה, קרואטיה, בוסניה והרצגובינה, סרביה, מונטנגרו ומקדוניה הצפונית.
מספר הדוברים בשפות אלה הוא כ־30 מיליון.
את השפות הסלאביות הדרומיות המודרניות ניתן לחלק לשתי קבוצות: הראשונה כוללת את מקדונית ובולגרית והשנייה כוללת את הסרבו-קרואטית ואת הסלובנית.
בולגרית ומקדונית קרובות מאוד אחת לשנייה עד כדי כך שלדעת בלשנים רבים הן שפה אחת וההפרדה ביניהן פוליטית בלבד; זוהי הדעה הרווחת בבולגריה. לשתי השפות תכונות דקדוקיות משותפות המיוחדות רק להן בכל מכל השפות הסלאביות: בשתי השפות האלה קיים תווית יידוע שנצמדת לסוף מילה – -ът/-та בבולגרית ו־-от/-та במקדונית. תכונה דומה קיימת בניבים צפון-רוסיים, אך בכל שאר השפות הסלאביות אין תווית יידוע בכלל. כמו כן, בשתי השפות האלה, להבדיל משאר השפות הסלאביות לא קיימות ביחסות שם וצורה של שם הפועל. שתי השפות נכתבות באלפבית קירילי, אך במקדונית נוספו לו כמה אותיות. לעיתים קרובות נשמעת טענה, כי הדבר נעשה על ידי שלטונות יוגוסלביה כדי לקרב את המקדונית התקנית באופן מלאכותי לסרבו-קרואטית ובכך לתת לגיטימציה לשליטתה של יוגוסלביה בחבל זה.
סרבו-קרואטית הוא שם כולל לשפות המדוברות בקרואטיה, בוסניה והרצגובינה, סרביה, מונטנגרו וקוסובו. לכולן תכונות דקדוקיות זהות וההבדלים ביניהן מצויים בעיקר באוצר המילים ובהגיה של הצליל שהתפתח מהצליל הסלאבי העתיק שנכתב באות ѣ ("יאט") – e‏, je‏ או ije‏. למרות ההבדלים האלה, תושבי כל המדינות הללו מבינים אחד את השני רוב הזמן ללא צורך בתרגום ויש לשפות אלה תרבות משותפת של ספרות, קולנוע, מוזיקה וכיוצא בזה. בסרביה השפה הזו נכתבת באלפבית הקירילי והלטיני, בקרואטיה רק בלטיני ובבוסניה ומונטנגרו – בעיקר בלטיני, אך לעיתים גם בקירילי. בתקופת יוגוסלביה הסוציאליסטית סרבו-קרואטית הייתה אחת השפות הרשמיות של המדינה (בנוסף לסלובנית ומקדונית) והשפה הנפוצה בה, אך עם פירוק יוגוסלביה, החל גם תהליך של התרחקות, לעיתים מלאכותית, בין השפות.
השפה הסלובנית קרובה לסרבו-קרואטית בדקדוק ובאוצר המילים, אך לכל הדעות היא שפה נפרדת. יש לה מספר תכונות דקדוקיות ייחודיות, ביניהן מספר זוגי פרודוקטיבי, שאין בשום שפה סלאבית אחרת. סלובנית נכתבת באלפבית לטיני.
השפה הסלאבית הראשונה שהועלתה על הכתב נקראת סלאבית כנסייתית עתיקה; גם היא שפה סלאבית דרומית. כיום זוהי השפה הליטורגית בכנסיות האורתודוקסיות המזרחיות.
שדה התעופה בגראם

שדה התעופה בגראם הוא בסיס צבאי אפגני ובעבר הבסיס הצבאי האמריקאי הגדול ביותר באפגניסטן. הוא ממוקם בסמוך לעיר העתיקה בגראם, 11 קילומטרים (6.8 מיל) דרומית מזרחית לצ'אריקר בפארוון. במקום ישנו מסלול יחיד המסוגל לטפל במטוסים צבאיים גדולים, כולל גלקסי לוקהיד מרטין C-5 ואנטונוב An-225. הוא אייש את אגף משלחת האוויר 455 של חיל האוויר האמריקאי, יחד עם יחידות אמריקאיות אחרות וכוחות הקואליציה.
מזהה ICAO הוא OAIX והוא נמצא במיוחד ב-34.944N, 69.259E בגובה 1,492 מטרים (4,895 רגל) מעל פני הים. המסלול הישן של באגרם, שהוצא משירות, היה באורך 3,003 מטרים (9,852 רגל) כשהמסלול החדש הוא 3,602 מטרים (11,818 רגל), שנבנה והושלם על ידי ארצות הברית בסוף 2006. ישנם מספר האנגרים גדולים, מגדל פיקוח, מבני תמיכה רבים ואזורי דיור שונים. ישנם גם יותר מ-32 דונם (130,000 מטר2) של שטח רמפה וחמישה אזורים לחניית מטוסים. מבני תמיכה רבים ומגורי בסיס שנבנו על ידי הצבא הסובייטי במהלך כיבושם נהרסו עם השנים בשל לחימה בין סיעות אפגניות לוחמות שונות לאחר שעזבו הסובייטים. הבסיס הורחב ושופץ בשנים האחרונות עד להשתלטות הטליבאן עליו בקיץ 2021.
נמל התעופה הבינלאומי חמיד כרזאי (לשעבר נמל התעופה הבינלאומי של קאבול) ממוקם כ-40 קילומטרים (25 מיל) מדרום לבגראם ומחובר באמצעות שני כבישים נפרדים. כמו כן, מתקן המעצר פרוואן ממוקם בסמוך לבסיס. הבסיס זכה לביקורת בעבר במהלך המבצע האמריקאי בשל התעללות באסירים שדווחה. במאי 2010 חשף הוועד הבינלאומי של הצלב האדום כי מאז אוגוסט 2009 נודע לו על אסירים בכלא שני שבו עצורים מוחזקים בבידוד וללא גישה של הצלב האדום הבינלאומי המובטחת בדרך כלל לכל האסירים; קיומו של כלא שני הוכחש על ידי הרשויות האמריקאיות. ביוני 2021 עזבו אחרוני החיילים האמריקאים את הבסיס, על רקע יישום תוכנית נסיגת כוחות ארצות הברית מאפגניסטן.
ב-15 באוגוסט 2021 נפל הבסיס לידי הטליבאן לאחר כניעה של כוחות הממשלה האפגנית. לטליבאן עדיין אין חיל אוויר שניתן לפרוס משדה התעופה באגרם, למרות שהוא תפס נשק מחיל האוויר האפגני.
גלריה

מטוסים של חיל האוויר האפגני במהלך ביקורו של נשיא ארצות הברית אייזנהאואר בשנת 1959.
מטוסי קרב סובייטים בבגראם, 1980
נשיא ארצות הברית ה-43 ג'ורג' בוש ואשתו לורה בוש הגיעו לשדה התעופה באגרם באייר פורס 1 ב-1 במרץ 2006.
יום הווטרנים בבסיס בשנת 2008
יום הולדתו ה-62 של חיל האוויר האמריקאי. ספטמבר 2009
נשיא ארצות הברית ברק אובמה בבגראם בשנת 2012
לילה בנובמבר 2013.
גלקסי C-5
משרד האחות בתוך מתקן המעצר בפרוואן
ראו גם

הפיגוע בבסיס חיל האוויר בגראם
כוח הסיוע הביטחוני הבינלאומי
בסיס מאנאס
הערות שוליים

↑  "Bagram: US base in Afghanistan". BBC. 27 בפברואר 2007. {{cite news}}:  (עזרה)
↑  "Bagram: Last US and Nato forces leave key Afghanistan base". 2 ביולי 2021. {{cite web}}:  (עזרה)
↑  "BARRACKS 15–18 PROJECT, BAGRAM AIR BASE – AFGHANISTAN". www.77constructionusa.com.
↑  Red Cross confirms 'second jail' at Bagram, Afghanistan; BBC, 11 May 2010.
↑  Mistlin (now), Alex; Sullivan (earlier), Helen; Harding, Luke; Harding, Luke; Borger, Julian; Mason, Rowena (2021-08-15). "Afghanistan: Kabul to shift power to 'transitional administration' after Taliban enter city – live updates". The Guardian (באנגלית בריטית). ISSN 0261-3077. נבדק ב-2021-08-15.
↑  "The Taliban Captured Helicopters. Can They Capture an Air Force?". Defense One (באנגלית). נבדק ב-2021-08-15.
| --- | --- |
בקרת זהויות :  ISNI: 0000 0004 0548 2598
שפת תכנות עילית

שפת תכנות עילית (באנגלית: high-level programming language) היא שפת תכנות המיועדת לשימוש על ידי מתכנתים אנושיים, בניגוד לשפות המוכוונות לשימוש על ידי כלים אוטומטיים (שפות ביניים) או שפות תכנות low-level המוכוונות להרצה על ידי מכונה (שפות אסמבלי, בייטקוד, ושפות מכונה). שפות תכנות עיליות משתמשות במבנים תחביריים שעשויים להזכיר אלמנטים של שפה טבעית, הן קלות יותר לכתיבה ולקריאה על ידי בן-אנוש, ויכולות לטפל באופן אוטומטי, או אפילו להסתיר לחלוטין, חלקים משמעותיים ממערכות מחשוב (לדוגמה, ניהול זיכרון). בכך שפות תכנות עיליות הופכות את תהליך פיתוח התוכנה לפשוט ומובן יותר בהשוואה לשפות תכנות low-level. רמת האבסטרקציה המסופקת על ידי השפה מגדירה עד כמה היא "high-level".
מאפיינים

המונח high-level ("רמה גבוהה") מתייחס לרמת האבסטרקציה הגבוהה יותר משפת המכונה. במקום לעבוד עם אוגרים, כתובות בזיכרון ומחסניות קריאה (call stacks), שפות תכנות עיליות עובדות עם אלמנטים כדוגמת משתנים, מערכים, אובייקטים, ביטויים אריתמטיים או בוליאניים מורכבים, שגרות, לולאות, תהליכונים, מנעולים, ורעיונות אבסטרקטיים אחרים של מדעי המחשב, תוך העדפת שמישות על פני יעילות התוכנה. שלא כמו בשפות הסף הנמוכות, שפות עיליות כוללות אלמנטים מעטים המיתרגמים ישירות להוראות (opcodes) בשפת מכונה, או כלל לא. שפות עילית יכולות לכלול גם שירותים נוספים כדוגמת טיפול במחרוזות, מאפיינים של תכנות מונחה-עצמים, ותמיכה בקלט/פלט של קבצים.
מחיר האבסטרקציה

בעוד שהמטרה של שפות תכנות עיליות היא לפשט את תהליך התכנות, בדרך כלל תכנות בשפות low-level מאפשר כתיבה של קוד יעיל יותר. "קנס האבסטרקציה" (abstraction penalty) הוא מחסום המונע מטכניקות תכנות high-level מלהיות מיושמות במצבים בהם המשאבים החישוביים מוגבלים. תכנות high-level מאפשר יתרונות כדוגמת מבני נתונים גנריים יותר, פירוש בזמן ריצה, ויצירה של קובצי קוד בשפת ביניים. עם זאת, בדרך כלל, כל אלו גוררים מהירויות ריצה איטיות יותר, צריכת זיכרון גבוהה יותר, ויצירת קבצים בינאריים גדולים יותר של התוכנית. מסיבה זו, קוד הנדרש לרוץ בצורה מהירה ויעילה במיוחד, עשוי לדרוש שימוש בשפות תכנות low-level, למרות ששפות high-level היו מקלות על כתיבת הקוד. במקרים רבים ניתן לבצע אופטימיזציה לתוכניות הכתובות בשפה עילית על ידי קידוד ידני בשפת סף של החלקים הקריטיים בתוכנית, ובכך ליצור תוכנית מהירה ויעילה יותר.
למרות האמור לעיל, עם התפתחותן של ארכיטקטורות מורכבות יותר של מיקרו-מעבדים מודרניים, לעיתים קרובות מהדרים מתוכננים היטב עבור שפות תכנות עיליות, יודעים להפיק קוד הקרוב ביעילותו לזה המופק בצורה ידנית על ידי רוב המתכנתים בשפות low-level. כמו כן, תחת הגדרות מסוימות, רמת האבסטרקציה הגבוהה יותר עשויה לאפשר שימוש בטכניקות חזקות יותר, המספקות תוצאות כוללות טובות יותר מאשר במימושים שקולים בשפות low-level. שפות תכנות עיליות מתוכננות כך שלא יהיו תלויות במבנה של מחשב מסוג מסוים, דבר המאפשר להריץ תוכנית הכתובה בשפה כזאת על גבי מחשבים מסוגים שונים (ראו: חוצה-פלטפורמות).
משמעות יחסית

לעיתים משתמשים במושגים high-level ו-low-level כמושגים יחסיים להשוואה בין שפות תכנות שונות המיועדות למתכנתים אנושיים. לדוגמה, לפני כמה עשורים, שפת C נחשבה high-level, מאחר שהיא תומכת ברעיונות כגון הערכת ביטויים (expression evaluation), פונקציות רקורסיביות המקבלות פרמטרים, טיפוסי נתונים ומבנים (structs). לעומת זאת, כיום, מתכנתים רבים מתייחסים לשפת C כ-low-level מאחר שהיא לא כוללת מערכת סביבת הרצה (run-time system) גדולה (למשל, אין איסוף זבל), היא תומכת רק בפעולות סקלריות, ומאפשרת גישה ישירה לזיכרון המחשב. לפיכך, שפת C משתלבת ללא קושי עם שפת סף ועם מעבדים ומיקרו-בקרים ברמת המכונה.
בדרך כלל שפות סף נחשבות low-level. עם זאת, ניתן לחשוב על שפת סף כייצוג "גבוה" יותר של שפת מכונה, מכיוון שהיא כוללת רעיונות כגון מבנים, ביטויים מוגבלים, ולפעמים אפילו משתנים, פרוצדורות ומבני נתונים. (עם זאת, שפת סף בכל זאת מהווה ייצוג ביחס של אחד-לאחד לשפת המכונה, אלא אם נעשה שימוש במאקרו).
שפת המכונה בתורה נמצאת ברמה מעט יותר גבוהה מאשר ה-microcode ו-micro-operations המשמשים בתוך מעבדים רבים.
מודלים של ביצוע

קיימים שלושה מודלים של ביצוע (execution models) עבור שפות עילית מודרניות:
מפורש (interpreted)
שפות מפורשות (interpreted languages) נקראות ומבוצעות בצורה ישירה, ללא שלב של הידור. תוכנה הנקראת מפרש (interpreter) עוקבת אחר סדר הזרימה של התוכנית, קוראת אותה שורה אחר שורה, ממירה את השורה לשפת מכונה ומבצעת אותה. שפת המכונה אינה נשמרת, ואם יש צורך לבצע שוב את אותה שורת קוד, היא עוברת פירוש מחדש.
מהודר (compiled)
לפני ההרצה של שפות מהודרות (compiled languages), הן עוברות המרה לקובצי הרצה (executable form). קיימים שני סוגים של הידור:
מתורגם (translated או transpiled)
שפה יכולה לעבור תרגום לשפת תכנות שהיא low-level יותר, וקיימים עבורה מהדרים רבים לשפת מכונה. שפות התכנות JavaScript, C ו-Python הן שפות יעד מקובלות עבור מתרגמים מסוג כזה.
ראו גם

שפת תכנות Low-level
תכנות גנרי
אבסטרקציה (מדעי המחשב)
תוכנה - מונחים
היסטוריה של שפות התכנות
הערות שוליים

↑  HThreads - RD Glossary, web.archive.org, ‏2007-08-26
| --- | --- |
בקרת זהויות :  NLI: 987007530494205171  GND: 4160367-9  LCCN: sh2007005228
רכס שקלטון

| --- | --- |

 מידע כללי
 על שם:  ארנסט שקלטון 
 גובה:  1,875 מ' 
 שטח:  14,000 קמ"ר 
 מיקום:  אזור הברית האנטארקטית,
 רכס הרים:  ההרים הטראנס-אנטארקטיים 
 אורך הרכס:  240 ק"מ 
 קואורדינטות:  80°30′S 25°00′W﻿ / ﻿80.5°S 25°W﻿ / -80.5; -25
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס שקלטון(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס שקלטון
 
רכס שקלטון הוא רכס הרים באנטארקטיקה המתנשא לגובה של 1,875 מטר ונמתח ממזרח למערב לאורך של 160 ק"מ מקרחון סלסור ועד קרחון ריקברי.
משלחות סקר

ב-1956 צפתה המשלחת הטרנס-אנטארקטית של חבר העמים (CTAE) ברכס מהאוויר, ושנה אחר כך ב-1957 ערכה סקר בגובה פני הקרקע של חלקו המערבי. הרכס צולם מהאוויר על ידי הצי של האמריקאי ב-1967. בשנים 1968–1969 ו-1969–1970, נערכו סקרים קרקעיים נוספים על ידי הסקר האנטארקטי הבריטי (שיושב בתחנת האלי), בסיוע מטוסי C-130 הרקולס של הצי האמריקאי.  שמו של הרכס ניתן לו על שמו של סר ארנסט שקלטון (1874–1922), מוביל המשלחת הבריטית הטרנס-אנטארקטית האימפריאלית (או "המשלחת של שקלטון") בשנים 1914–1916, שניסתה ללא לחצות ברגל את היבשת ושקדמה למשלחת הטרנס-אנטארקטית של חבר העמים (CTAE).
גאולוגיה

הרכס נמצא בקצה הצפון מערבי של הקרטון האנטארקטי המזרחי. ההרים הטרנס-אנטארקטיים שנוצרו לפני כ-500 מיליון שנה נמצאים ממערב לרכס שקלטון ועוברים מצפון לדרום. שני הרכסים נבדלים במבנה שלהם ובסוגי הסלעים שבהם. משערים שרכס שקלטון נוצר כתוצאה מהתנגשות בין הקרטון המזרחי של אנטארקטיקה וקלהארי שסגרה את האוקיינוס המוזמביק.
היסטוריה טקטונית

הרכס כולל שלוש פיסות קרום נפרדות עם היסטוריות שונות. ניתוח של נתונים גיאוכרונולוגיים בפיסות אלו מרמז שמזרח אנטארקטיקה התאחדה לבסוף במהלך האירוע הפאן-אפריקאי, ומרכיביה היו נפרדים קודם לכן בתקופת המזופרוטרוזואיקון.
טופולוגיה

רכס שקלטון נמתח על פני 170 קילומטרים (110 מיל) ממזרח-למערב ומגיע ברוחבו עד ל 70 קילומטרים (43 מיל). הוא משתרע ממדף הקרח רון-פילכנר מזרחה עד שהוא מכוסה במלואו בגובה של כ 2,000 מטרים (6,600 רגל) ליד שכבת הקרח האנטארקטית. הרכס הוא רמה מכוסה קרח בגובה של בין 1,200 ו 1,600 מטרים (3,900 ו 5,200 רגל) שמתנשאת בין שני קרחונים גדולים. הרמה בדרך כלל משתפלת צפונה, כך שרוב הקרח מהרכס זורם דרך קרחונים רחבים אל קרחון סלסור, והרבה פחות זורם דרומה אל קרחון ריקברי. מסיבה זו קיימת כנראה השחיקה גבוהה יותר בצפון הרכס.
רכס שקלטון הוא הורסט מלבני המתנשא מעל אזורי שבר מרכזיים שמצויים תחת לקרחוני סלסור וריקברי. כיפת קרח מכסה את מרכז הרכס, ומשתרעת מכיפת פוקס במערב ועד שדה השלג שוטון במזרח, ותחומה בצוקים ברום של עד 400 מטרים (1,300 רגל). הרי ריד בקצה הדרום מזרחי של הרכס הם הגבוהים ביותר, ומתנשאים לגובה של 1,800 עד 1,950 מטרים (5,910 עד 6,400 רגל), בעוד שבקצה הצפוני מצויות פסגות נמוכות יותר בגובה של 700 עד 900 מטרים (2,300 עד 3,000 רגל).
פעילות קרחונית

הגאולוגיה והמקור של סלעים תועים, והעדויות לשחיקה תת-קרחונית ברכס שקלטון מראים שכל הרכס היה פעם מכוסה בקרח מדרום או מדרום מזרח. הסלעים התועים נישאו ככל הנראה צפונה בסביבות סוף המיוקן במהלך ההתרחבות הגדולה האחרונה של מעטפת הקרח האנטארקטית. עומק הקרח היה 1,000 מטרים (3,300 רגל) יותר מהיום, והקרח זרם צפונה ללא הפרעה. בתקופת הקרח האחרונה, התרחב מדף הקרח של פילכנר וחסם את קרחון סלסור.
הקרח ברכס זורם ברובו צפונה אל קרחון סלסור. עם זאת, קרח מאזור קטן בדרום מערב שדה השלג זורם דרומה בין הרי ריד ובסטיון סטפנסון אל קרחון ריקברי, וקרחונים קטנים נושאים קרח דרומה מהרי ריד ומבזיון סטפנסון.
הרוחות השוררות בהרי השולחן הגבוהים בדרום תורמות לכך שהם נקיים מקרח במשך זמן רב וחווים בליה רבה יותר מההרים הנמוכים מצפון. הרי ריד כנראה היו נקיים מקרח מלפני תור הרביעון. למעט יוצאים מן הכלל, הרי השולחן נקיים ממרבצי קרחונים, אם כי יש עדויות שהם היו נתונים לפעילות קרחונית בעבר. ההנחה היא שבמהלך התקופה הארוכה ללא קרח המרבצים נשחקו.
מאפיינים טופוגרפיים

כיפת פוקס נמצאת בחלק המערבי של הרכס, שממנו משתרע שדה השלג של שוטון מזרחה. בקצהו המערבי של הרכס מצויות רמות אוטר בין קרחוני סלסור וריקברי.
מאפיינים טופוגרפיים > כיפת פוקס

כיפת פוקס היא כיפת קרח המתנשאת לגובה של יותר מ-1,500 מטר בין קרחון סטרטון וקרחון גורדון בחלקו המרכזי של הרכס. הכיפה מופתה לראשונה ב-1957 על ידי המשלחת הטראנס-אנטארקטית של חבר העמים הבריטי ונקראה על שם החוקר הבריטי ויוויאן פוקס.
מאפיינים טופוגרפיים > שדה הקרח שוטון

שדה קרח גדול בין הרי הרברט בצפון והרי ריד בדרום. תצלומי אוויר של הצי האמריקאי נעשו במקום ב-1967 והוא נסקר בשנים 1968–1971. השדה קרוי של שמו של הגאולוג הבריטי פרדריק שוטון.
מאפיינים טופוגרפיים > רמות אוטר

רמות אוטר הן קבוצה של פסגות ורכסים הנמשכים מצפון מערב אל דרום מזרח על פני 31 ק"מ מהר לאו ועד הרי וייאת'. ב-1957 נערך סקר במקום בידי המשלחת הטראנס-אנטארקטית של חבר העמים הבריטי. שמן של הרמות ניתן להן ב-1972 בידי הוועדה המייעצת לשמות אנטארקטיים של בריטניה על שמו של מטוס דה הבילנד אוטר.
מאפיינים טופוגרפיים > רמות האסקארד

רמות האסקארד הן קבוצת של פסגות ורכסים בין קרחון בלייקלוק וקרחון סטרטון בצפון מערב רכס שקלטון המגיעות לגובה של 1,210 מטר בהר וסטון. המקום מופה לראשונה ב-1957 ותצלומי אוויר שלו נאספו בידי הצי ב-1967.
מאפיינים טופוגרפיים > נונאטאקי לגראנז'

נונאטאקי לגראנז' (La Grange Nunataks) הם נונאטאקים נמצאים בצפון מערב הרכס.
מאפיינים טופוגרפיים > הרי הרברט

הרי הרברט (Herbert Mountains) הם קבוצה של פסגות סלעיות בצד המזרחי של קרחון גורדון.
מאפיינים טופוגרפיים > מתלול החלוצים

מתלול החלוצים (Pioneers Escarpment) מתלול מלא שלג ברובו בין קרחון סלסור בצפון ושדה הקרח שוטון בדרום.
מאפיינים טופוגרפיים > הרי ריד

הרי ריד הם פסגות סלעיות שהגבוהה שבהם היא פסגת הולמס המתנשאת לרום של 1,875 מטר. הרי ריד מצוין ממזרח לקרחון גלן במרכז-דרום רכס שקלטון.
לקריאה נוספת

Alberts, Fred G., ed. (1995), Geographic Names of the Antarctic (PDF) (2 ed.), United States Board on Geographic Names, נבדק ב-2023-12-03
Höfle, Hans-Christian; Buggisch, Werner (1993), "Glacial Geology and Petrography of Erratics in the Shackleton Range, Antarctica" (PDF), Polarforschung, vol. 63, no. 213, pp. 183–201, נבדק ב-2023-12-05
"Holmes Summit", SCAR Composite Gazetteer
Laird, M.G. (1991),  Thomson, M.R.A.; Crame, J.A.; Thomson, J.W. (eds.), Lower-mid-Palaeozoic sedimentation and tectonic patterns on the palaeo-Pacific margin of Antarctica, in Geological Evolution of Antarctica, Cambridge: Cambridge University Press, pp. 178–179, ISBN 9780521372664
Shackleton Range, United States Geological Survey, 1983, נבדק ב-2023-12-04
Skidmore, Michael J.; Clarkson, Peter D. (1972), "Physiography and Glacial Geomorphology of the Shackleton Range" (PDF), Antarctic Survey Bulletin, no. 30, נבדק ב-2023-12-06
Will, Thomas; Zeh, A.; Gerdes, Axel; Frimmel, Hartwig; Millar, I.L.; Schmädicke, E. (2009), "Palaeoproterozoic to Palaeozoic magmatic and metamorphic events in the Shackleton Range, East Antarctica: Constraints from zircon and monazite dating, and implications for the amalgamation of Gondwana", Precambrian Research, doi:10.1016/j.precamres.2009.03.008
הערות שוליים

1 2  Alberts 1995, p. 607.
↑  Will et al. 2009, p. 26.
↑  Will et al. 2009, p. 25.
1 2 3 4  Höfle & Buggisch 1993, p. 183.
↑  Skidmore & Clarkson 1972, p. 69.
1 2  Höfle & Buggisch 1993, p. 184.
↑  Skidmore & Clarkson 1972, p. 70.
1 2  Höfle & Buggisch 1993, p. 191.
↑  Höfle & Buggisch 1993, p. 185.
↑  Höfle & Buggisch 1993, p. 187.
| --- | --- |
בקרת זהויות :  NLI: 987007551412805171  LCCN: sh93009115  VIAF: 315133896   WorldCat (עם VIAF): 315133896 
מפת רכס שקלטון USGS 1983
נוף מטיסה ב-24 באוקטובר 2016
שפות סינו-טיבטיות

קבוצות עיקריות של השפות הסינו-טיבטיות
שפות סינו-טיבטיות הן משפחת שפות, הכוללת, בין השאר, את השפות הסיניות, הטיבטית, והבורמזית, ומונות בסך הכל כ-250 שפות במזרח אסיה. משפחה זו נמצאת במקום השני בדירוג משפחות השפות המדוברות בעולם, אחרי משפחת השפות ההודו-אירופיות, ודוברים אותה 1.2 מיליארד אנשים.
ישנם חוקרים הטוענים כי אין לקשור את הטיבטית-בורמית למשפחת השפות הסיניות. הם מצביעים על העדר התאמה קולית ומורפולוגית לשונית, ומוכיחים שישנו חומר לקסיקלי רב, כלומר מילים, המושאלות מהסינית לטיבטית-בורמית.
הערות שוליים

↑  Cf. Beckwith, Christopher I. 1996. "The Morphological Argument for the Existence of Sino-Tibetan." Pan-Asiatic Linguistics: Proceedings of the Fourth International Symposium on Languages and Linguistics, January 8-10, 1996. Vol. III, pp. 812-826. Bangkok: Mahidol University at Salaya.
| --- | --- |
בקרת זהויות :  NLI: 987007546146305171  BnF: cb119801134 (data)  GND: 4120360-4  LCCN: sh85122925  NDL: 00571002  NKC: ph119247  SUDOC: 027847403 
ערך זה הוא קצרמרבנושא בלשנות. אתם מוזמנים לתרום לוויקיפדיה ו.